recursal/SuperWikiNEXT-32B huggingface dataset:
**Lava Records** (*Lava Music, LLC*), ամերիկյան ձայնագրող ընկերություն, որը պատկանում է Universal Music Group-ին և ղեկավարվում է Universal Republic Records-ի կողմից։

Պատմություն
-----------

Lava Records-ը հիմնադրվել է 1995 թվականին՝ որպես Ջեյսոն Ֆլոմի և Atlantic Records-ի համատեղ ձեռնարկություն. Ջեյսոն Ֆլոմն իր գործունեությունը սկսել է Atlantic Records ընկերությունում։ Atlantic-ում աշխատելու տարիներին Ֆլոմը պայմանագրեր է կնքել այնպիսի կատարողների հետ, ինչպիսիք են Zebra-ն, Twisted Sister-ը, Skid Row-ը, White Lion-ը և Թորի Էյմոսը, ինչպես նաև օգնել է սկսել կարիերան Stone Temple Pilots-ին և Collective Soul-ին։ Լեյբլի կատարողների ցանկը ներառել է հետևյալ երաժիշտներին. Authority Zero, Antigone Rising, Кид Рок, Matchbox Twenty, Porcupine Tree, Skillet, Smile Empty Soul, Sugar Ray, The Corrs, Uncle Kracker, Վանեսա Ուիլյամս, Trans-Siberian Orchestra и Simple Plan.

2005 թվականի օգոստոսին Ֆլոմը հեռացավ Atlantic Records-ի գործադիր տնօրենի և նախագահի պաշտոնից՝ ավարտելով ընկերությունում 26-ամյա կարիերան։ Նա նշանակվեց Virgin Records U.S.-ի գորրծադիր տնօրեն և նախագահ, երբ Մեթ Սեռլեթիկը նույն ամսում հեռացավ այդ պաշտոնից։ 2005 թվականի հոկտեմբերին Warner Music Group-ը միավորեց Lava Records-ը Atlantic Records Group-ի հետ։

2009 թվականին Ֆլոմը դադարեցրեց պայմանագիրը Lava Records-ի և Warner-ի միջև և վերստեղծեց Universal անունը կրող լեյբլը։

Lava-ի հետ պայմանագրեր են կնքել երգչուհիներ Լորդը, Ջեսի Ջեյը, այնպիսի կատարողներ, ինչպիսիք են Clairity-ն, Kaile Goh-ն և Black Veil Brides-ը։

Լեյբլի հետ համագործակցող կատարողներ
-----------------------------------

### Նրանք, ովքեր այժմ համագործակցում են

* Clairity
* Լորդ
* Ջեսսի Ջեյ
* Andy Black
* Trans-Siberian Orchestra
* Black Veil Brides
* Maty Noyes
* The Royal Concept
* G4SHI
* Travis Mills
* Carah Faye
* Liam Lis
* Stanaj
* Cemetery Sun

### Նախկին կատարողներ

* Le Trouble
* Jetta
* Katy Tiz
* The Atomic Fireballs
* Authority Zero
* Bel Canto
* Bif Naked
* The Boondock Saints
* CIV
* Course of Nature
* Cold
* CJ Holland
* The Corrs
* The Cult
* Egypt Central
* Roy English
* Willa Ford
* Grade 8
* Hot Action Cop
* Little-T And One Track Mike
* Matchbox Twenty
* Edwin McCain
* Nonpoint
* Needtobreathe
* Outspoken
* Franky Perez
* Porcupine Tree
* Reach 454
* Smile Empty Soul
* Jill Sobule
* Sugar Ray
* Unwritten Law
* Vanessa Williams
* Antigone Rising
* Basement Jaxx
* Blue Man Group
* Joe Brooks
* John Butler Trio
* Cherie
* The Click Five
* Embrace
* Kid Rock
* Toby Lightman
* O.A.R.
* Simple Plan
* Skillet
* Skindred
* Throwing Gravity
* Trans-Siberian Orchestra
* Uncle Kracker
* Vaux
* Brittney White

Ծանոթագրություններ
------------------

1. ↑  «Lava Records website»

Արտաքին հղումներ
----------------

* Ընկերության պաշտոնական կայք
**Les Anciens d'Association des Etats Généraux des Etudiants de l'Europe**-ը (կրճատ՝ Ավագանի (Les Anciens)) AEGEE-ի շրջանավարտների ասոցիացիան է։ Ավագանին նախատեսված է AEGEE շրջանավարտների և AEGEE-ի ներկայիս անդամների ակտիվ սերնդի միջև կապը պահպանելու համար։ Այն կազմակերպում է տարվա մեջ մի քանի հանդիպումներ (ժողովներ), տեղեկացնում է AEGEE-ում ընթացիկ զարգացումների մասին և քննարկում է եվրոպական, մասնագիտական և մասնավոր հարցեր։ Ավագանին AEGEE-ի շարունակությունը չէ։ AEGEE-ն կենտորնացած է տեղական միջոցառումների, կոնֆերանսների, ամառային կուրսերի (դասընթացների), միջազգային ծրագրերի՝ կապված եվրոպական ինտեգրման հարցերի հետ, կազմակերպմամբ։ Մինչդեռ Ավագանին չունի թեմատիկ մոտեցում։

Քանի որ դժվար է յուրաքանչյուր անհատի համար պահպանել կապը մյուս շրջանավարտների հետ, այդ իսկ պատճառով Ավագանին կենտրոնական բազան պահպանում է անդամների ցանկի հետ միասին։ Շրջանավարտների ասոցիացիաի անդամ դառնալու կանոնները խիստ են, որը և հանգեցնում է համեմատաբար փոքր քանակությամբ անդամների թվի, մինչդեռ AEGEE-ի անդամների թիվը պաշտոնապես հաշվարկված է 15.000, իսկ ավագանու անդամների թիվն ընդամենը 530 էր 2010 թվականի հունիսին, որն ամեն տարի աճում է 10-15 տոկոսով։ Անդամ դառնալու համար անձը պետք է ակտիվորեն ներգրավված լինի ասոցիացիայի եվրոպական մակարդակի մեջ, օրինակ Եվրոպական խորհրդի անդամ լինի կամ միջազգային ծրագրերի կազմակերպիչ։ Անդամներից շատերն աշխատում են այնպես, ինչպես ձեռնարկատերերն իրենց հիմնադրած ընկերություններում՝ ներգրավված լինելով ազգային քաղաքականության մեջ, կամ աշխատում են այնպիսի կառույցներում, ինչպիսիք են՝ ՄԱԿ-ը, ԵԱՀԿ-ն և Եվրահանձնաժողովը։

Ավագանին նաև հանդես է գալիս որպես փորձի աղբյուր AEGEE-ի յուրաքանչյուր ակտիվ անդամի ընթացիկ սերնդի համար։ Եթե խորհրդի կարիք է լինում, սովորաբար գտնվում է մեկը, ով առնչվել է նմանատիպ խնդրի հետ։ Առանձին շրջանավարտներ մշտապես աջակցում են ակտիվ կազմակերպություններին գործարար ոլորտներում կամ միջազգային կառույցներում իրենց կապերով։ Ավագանու անդամները AEGEE-Եվրոպային աջակցում են ոչ միայն խորհրդներով, այլ նաև ֆինանսապես։ "Շարունակելի հիմնադրամ"-ը (Continuity Fund) ստեղծվել է 1997 թվականին։ Այն աջակցում է AEGEE-Եվրոպայի՝ Բրյուսելում հիմնված գլխավոր գրասենյակում կամավոր սկզբունքով աշխատողներին։

Ավագանի.

* Հիմնադրվել է 1990 թվականին Փարիզում Յոհանես Հեիսթերի կողմից, EGEE-ի VI հանդիպման ժամանակ։
* Ավագանու խորհուրդը բաղկացած է համակարգողից, գլխավոր քարտուղարից, գանձապահից, գործունեության համակարգողից և ՏՏ խորհրդի անդամից։ Նրանք ընտրվում են երկու տարին մեկ։
* Հնարավոր չէ դիմել անդամության համար։ AEGEE նախկին անդամները, ովքեր ակտիվ են եղել եվրոպական մակարդակում, հրավիրվում են դառնալու անդամ այն բանից հետո, երբ նրանք առաջարկվում են անդամության գլխավոր քարտուղարին Ավագանու երկու անդամների կողմից։
* Մեկ գլխավոր ժողով և մոտ հինգ այլ միջոցառումներ են անցկացվում ամեն տարի։ Գլխավոր ժողովը սովորաբար ունենում է պաշտոնական (ներկայացում, անդամների կողմից Եվրոպայի կամ աշխատանաքային փորձի մասին դասախսություն) և ոչ պաշտոնական հատված (ինչպիսիք են տեսարժան վայրերը)։ Վերջին հանդիպումը տեղի է ունեցել Հյուսիսային Կիպրոսում 2011 թվականի մայիսին։

Արտաքին հղումներ
----------------

* Anciens.org Ավագանի
* Ավագանու ֆորում Archived 2011-07-24 at the Wayback Machine.
* AEGEE.org AEGEE-Եվրոպա
**Ժողովական շարժումը** Կաթոլիկ եկեղեցու ներսում ստեղծված իրավիճակի արդյունքում ձևավորվեց ժողովրդական շարժումը։ Նրա կողմնակիցների համոզմամբ՝ պապը չէր կարող լինել եկեղեցու ղեկավար։ Այդպիսին կարող էր լինել միայն տիեզերական ժողովը։ Այստեղից էլ՝ շարժման անունը։ Նրա ներկայացուցիչներն աշխատում էին բարեփոխումներ անցկացնել եկեղեցում և բարձրացնել նրա հեղինակությունը։ Նրանց վերջապես հաջողվեց Կոնստանցում հրավիրել տիեզերական ժողով (1414–1418), որտեղ որոշում ընդունվեց, որ պապը պետք է ենթարկվի ժողովի որոշումներին, իսկ տիեզերական ժողովները պետք է հրավիրվեն կանոնավոր։ Մեծ հերձվածը՚ վերացվեց 1449 թվականին Լոզանի ժողովում, որտեղ ընտրվեց մեկ պապ։ Ժողովական շարժումը պարտություն կրեց, քանի որ պապի միանձնյա իշխանությունը վերականգնվեց։

Սակայն շարժման գաղափարներն Արևմտյան Եվրոպայի մի շարք երկրներում օգտագործեցին պապականությունից անկախ եկեղեցիներ ստեղծելու համար։ 1439 թվականին Ֆրանսիայի թագավոր Կարլոս 7–րդն ընդունեց Բուրժի պրագմատիկ սանկցիան, ըստ որի՝ սահմանվում էր ֆրանսիական եկեղեցու անկախությունը։ Ֆրանսիական եկեղեցին առաջնորդվել էր ոչ թե պապի ընդունած որոշումներով, ինչպես առաջ, այլ տիեզերական ժողովի կանոններով։ Բարձրաստիճան հոգևորականներին պաշտոնների նշանակում էր թագավորը։ Այսպիսի որոշումներ սկսեցին ընդունել նաև Անգլիայում։ ՙՄեծ հերձվածից հետո պապականությունն ստիպված էր հրաժարվել համընդհանրական իշխանության հավակնություններից, քանի որ չկարողացավ վերականգնել իր նախկին իշխանությունը Անգլիայի, Ֆրանսիայի, Իսպանիայի եկեղեցիների նկատմամբ։

Պապականության դիրքերի թուլացմանը Եվրոպայում զգալիորեն նպաստեցին նաև 12–13-րդ դարերը տարբեր երկրներում ծավալված հերետիկոսական շարժումները։ Հռոմի պապերից անկախ ազգային եկեղեցի ստեղծելու գաղափարներն Անգլիայում, Չեխիայում և այլուր ծանր հարված հասցրին նրանց հեղինակությանը։ Պապականության հրաժարվելը եկեղեցում բարեփոխումներ կատարելուց դժգոհություն էր առաջացնում և բարենպաստ պայմաններ ստեղծում Ռեֆորմացիայի գաղափարների տարածման համար։

Ծանոթագրություններ
------------------

Համաշհարհային պատմություն 11
**Բունդեսլիգա 2015/2016**, 53-րդ Գերմանիայի առաջնությունը։ Առաջնությունը սկսվելու է 2015 թվականի օգոստոսի 14-ին, իսկ վերջին խաղերը կայանալու են 2016 թվականի մայիսի 14-ին։ Մրցաշրջանի երկու կեսերի միջև՝ դեկտեմբերի 21-ից մինչև 2016 թվականի հունվարի 21-ը, գտնվում է ձմեռային դադար։ Առաջնությանը մասնակցում են 18 ակումբներ։

Փոփոխությունները նախորդ մրցաշրջանի հետ համեմատած
------------------------------------------------

Նախորդ մրցաշրջանի արդյունքներով Երկրորդ Բունդեսլիգա են տեղափոխվում «Ֆրայբուրգը» և «Պադերբորնը»։ «Ֆրայբուրգը» Բունդեսլիգայում անցկացնելով 6 մրցաշրջան, զբազեցնում է 17-րդ տեղը, իսկ նորեկ «Պադերբորնը»՝ 18-րդ, չկարողանալով իր տեղը ամրապնդել առաջին Բունդեսլիգայում։

Բունդեսլիգա դուրս են եկել Երկրորդ Բունդեսլիգայի հաղթող «Ինգոլշտադտ 04»-ը, ում համար այս տարին Բունդեսլիգայում նորամուտ կլինի, և երկրորդ տեղը զբաղեցրած «Դարմշտադտը», ով վերադառնում է Բունդեսլիգա 33 տարվա դադարից հետո։

«Համբուրգը», որ նախորդ մրցաշրջանի արդյունքներով զբաղեցրել է 16-րդ տեղը, լրացուցիչ խաղեր անցկացրեց «Կարլսրուեի» հետ։ Առաջին խաղն ավարտվեց ոչ ոքի արդունքով, իսկ երկրորդ խաղում «Համբուրգը» հաղթեց, պահպանելով իր տեղը Բունդեսլիգայում։

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Տեղ | Երկրորդ Բունդեսլիգա գնացած ակումբներ |
| --- | --- |
| 18 | **Պադերբորն 07** |
| 17 | **Ֆրայբուրգ** |

 | 

| Տեղ | Բունդեսլիգա դուրս եկած ակումբներ |
| --- | --- |
| **1** | **Ինգոլշտադտ 04** |
| **2** | **Դարմշտադտ 98** |

 |
Կերակրալցուկով պատրաստված և բուսակերների համար նախատեսված նրբերշիկ ու կարտոֆիլի խյուս
**Կերակրալցուկ**, ուտեստը պատրաստելիս ստացվող հյութով (մսի կամ բանջարեղենի) հեղուկ սոուս։ Ֆրանսիական խոհարարական տերմին՝ *jus* կերակրալցուկը մատնանշելու համար. ճաշացանկում «սթեյք *au jus*»-ը նշանակում է «կերակրալցուկով սթեյք»։

Կերակրալցուկի մեջ կարող է ավելացվել թանձրացուցիչ՝ ալյուր, սակայն որոշ խոհարարներ դա համարում են սննդամթերքի ֆալսիֆիկացիա։ Երբեմն կերակրալցուկը պատրաստում են հիմնական ուտեստից առանձին՝ նախապես առանձնացված մսի կտորի կիրառմամբ։ Կերակրալցուկի մեջ ավելացնում են համեմունքներ, համային հավելումներ, արգանակի համով խորանարդիկներ, գինի, կաթ, սերուցքային կարագ։ Ուտեստը մատուցելուց առաջ կարելի է կերակրալցուկն առավել թանձրացնել՝ ևս մեկ անգամ պահելով կրակի վրա, կամ թանձր լինելու դեպքում՝ ջրի ավելացմամբ ստանալ անհրաժեշտ զանգվածը։

Շամփուրի վրա կերակրալցուկով միս պատրաստելիս շսմփուրի տակ հավաքվում է մի փոքր հեղուկ է գոյանում, որը հավաքում են, նորից ու նորից կցնում պատրաստվող մսի վրա։ Սա կերակրալցուկի առաջին և առավել հին տեսակն է, ընդ որում՝ սովորաբար դրա մեջ էր մտնում նաև մսից հոսող արյունը, համապատասխանաբար, Բյուզանդիայի ուղղափառ եկեղեցու հավատացյալների շրջանում այն քիչ տարածում ուներ, ինչը կապված էր սննդի մեջ արյան կիրառման արգելքով։ Կերակրալցուկների ծաղկումը ֆրանսիական խոհանոցումսկսվեց 17-րդ դարում և աստիճանաբար տարածվեց ողջ Եվրոպայում և Ամերիկայում, Էլիզա Ակտոնի՝ 1848 թվականին հրատարակված խոհարարական գրքում թվարկված և նկարագրված է կերակրալցուկի 15 բաղադրատոմս։

Կերակրալցուկների հայտնիությունը հանգեցրեց պատրաստի կերակրալցուկների ու դրանց իմիտացիոն խառնուրդների ի հայտ գալուն և վաճառքի մեջ հայտնվելուն։ Պատրաստի կերակրալցուկն անհրաժեշտ է խառնել ջրով կամ տաքացնել մատուցելուց առաջ։

Տես նաև
-------

* Սոուս

Ծանոթագրություններ
------------------

1. ↑  Похлёбкин, 2003, էջ 1051
2. ↑  Katz, 2003, էջ 149
3. 1 2 3 4 5  Katz, 2003, էջ 147
4. 1 2 3  Oxford, 2014, էջ 1128
5. 1 2 3  Katz, 2003, էջ 148

Գրականություն
-------------

* The Oxford Companion to Food / Alan Davidson, Tom Jaine. — Oxford University Press, 2014. — ISBN 978-0-19-104072-6
* *В В Похлёбкин* Большая энциклопедия кулинарного искусства. — Центрполиграф, 2003. — ISBN 5-9524-0274-7
* *Solomon H. Katz, William Woys Weaver* Encyclopedia of Food and Culture. — Charles Scribner’s Sons, 2003. — Т. 2. — 614 с. — ISBN 0-684-80566-9
**«Բունկեր»** (իսպ.՝ La cara oculta), ռեժիսոր Անդրեսա Բաիսաի 2011 թվականի հոգեբանական թրիլլերը։ Պրեմիերան Իսպանիայում կայացել է 2011 թվականի սեպտեմբերի 16-ին, Ռուսաստանում՝ 2012 թվականի նոյեմբերի 8-ին։

Սյուժե
------

Երիտասարդ դիրիժոր Ադրիանին լքում է իր սիրելին՝ Բելենը, թողնելով հրաժեշտի տեսանյութ։ Ադրիանը հուսահատվում է։ Նա գնում է բար, որտեղ փորձում է մոռանալ։ Այնտեղ նա ծանոթանում է մոատուցողուհի՝ Ֆաբիանայի հետ։ Նրանց հարաբերությունները ամրապնդվում են, և զույգը գնում է Ադրիանի մեծ առանձնատուն, որտեղ նա ապրել էր Բելենի հետ։ Ոստիկանությունը կասկածում է Ադրիանին Բելենի անհետացման մեջ, բայց ապացուցել նրա մեղավորությունը աղջկա հանկարծակի անհետանալու մեջ չի հաջողվում։ Այդ ընթացքում Ֆաբիանան սկսում է զգալ որ տանը մի բան այն չէ։

Գործողությունները տեղափոխվում են անցյալ։ Մենք տեսնում ենք թե ինչպես են զարգացել Բելենի և Ադրիանի հարաբերությունները։ Բելենը կասկածում է, որ Ադրիանը նրան դավաճանում է նվագախմբի ջութակահարուհու հետ։ Նա կիսվում է իր մտքերով տարեց գերմանուհու հետ, որը առանձնատան սեփականատերն էր, որտեղ ապրում էին նրանք երկուսով Ադրիանի հետ։ Գերմանուհին ցույց է տալիս իր բունկերը, որը կառուցել է իր ամուսինը, նա եղել է ՍՍ–ի սպա, բունկերը կառուցել է այն նպատակով եթե նրան հետախուզեն։

Բելենը որոշում է ստուգել ջութակահարուհու ու Ադրիանի հարաբերությունները։ Նա ձայնագրում է մի տեսանյութ, որտեղ ասում է, որ հեռանում է նրանից, իսկ ինքը թաքնվում է բունկերում, որտեղ նա կարող է խողովակի միջոցով լսել, իսկ միակողմանի հայելու միջոցով տեսնել, թե ինչ է կատարվում տանը։ Երբեմն նա հետևում է Ադրիանի քայլերին, իսկ երբ ուզում է դուրս գալ և անակնկալի բերել, նա տեսնում է որ բանալին թողել է տանը։

Դերերում
--------

* Քիմ Գուտերրես - *Ադրիան*
* Կլարա Լագո - *Բելեն*

Պրեմիերայի ամսաթվեր
-------------------

* Իսպանիա Իսպանիա - 2011 թվականի սեպտեմբերի 16
* Իտալիա Իտալիա - 2012 թվականի փետրվարի 10
* Ֆրանսիա Ֆրանսիա - 2012 թվականի հուլիսի 4
* Ճապոնիա Ճապոնիա - 2012 թվականի սեպտեմբերի 8
* Գերմանիա Գերմանիա - 2012 թվականի սեպտեմբերի 13
* Ռուսաստան Ռուսաստան - 2012 թվականի նոյեմբերի 8
* Ուկրաինա Ուկրաինա - 2012 թվականի նոյեմբերի 29

Ծանոթագրություններ
------------------

1. 1 2 3  ČSFD (չեխերեն) — 2001.
2. ↑  The Hidden Face (2011): Release Info — 1990.
3. ↑
4. 1 2 3 4
5. 1 2 3 4
6. ↑  The Hidden Face (2011): Technical Specifications — 1990.
7. ↑


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Սելիմ Ահեղի կամուրջ** (թուրքերեն՝ Yavuz Sultan Selim Köprüsü), հաճախ կոչում են նաև **Բոսֆորի երրորդ կամուրջ**, կախովի կամրջի նախագիծ, որը պետք իրար միացնի Ստամբուլի ասիական և եվրոպական հատվածները։ Նախատեսված է լինելու երկաթուղային և մարդատար տրասնպորտային միջոցների համար։ Այն կախովի կամուրջ է։ Բոսֆորի կամրջից և Ֆաթիհի կամրջից դեպի հյուսիս` Բոսֆորի հյուսիսային հատվածում։

Կամուրջը իրար կմիացնի Ստամբուլի եվրոպական հատվածում գտնվող Սարըյեր թաղամասի Գարիպչե շրջանը և ասիական հատվածում գտնվող Բեյքոզ թաղամասի Փոյրազքոյ շրջանը։ Կամուրջը սկսել է կառուցվել 2013 թվականի մայիսի 29-ից։ Կամուրջը շահագործման կհանձնվի 2016 թվականի ամռանը։ Ընդհանուր երկարությունը 2164 մետր է, իսկ լայնությունը` 58,5 մետր։ Նախագծի ընդհանուր արժեքը 4,5 միլիարդ թուրքական լիրա է։ Նախատեսված է, որ կամուրջը պետք է լինի վճարովի։ Արդեն իսկ որոշվել է անցավճարի արժեքը` 3 ամերիկյան դոլլար։ Կամուրջը անվանվել է ի պատիվ օսմանյան սուլթան Սելիմ I Ահեղի։ 2016 թվականի օգոստոսի 26-ին տեղի է ունեցել կամրջի պաշտոնական բացման արարողությունը։ Նույն օրն էլ այն շահագործման է հանձնվել

Պատկերասրահ
-----------

* Կամրջի տեղակայման վայրը Կամրջի տեղակայման վայրը
* Հայացք եվրոպական հատվածիցՀայացք եվրոպական հատվածից
* Եվրոպական հատվածի սյունըԵվրոպական հատվածի սյունը
* Ասիական հատվածի սյունըԱսիական հատվածի սյունը
* 
* 
* 
* Հուլիս 2015Հուլիս 2015
* Հուլիս 2015Հուլիս 2015
* Հուլիս 2015Հուլիս 2015

Տես նաև
-------

* Բոսֆորի կամուրջ, նաև կոչվում է Բոսֆորի առաջին կամուրջ
* Սուլթան Մեհմեդ Ֆաթիհի կամուրջ, նաև կոչվում է Բոսֆորի երկրորդ կամուրջ, գտնվում է Բոսֆորի կամրջից 5կմ դեպի հյուսիս

Ծանոթագրություններ
------------------

1. ↑  TRT 2 Haber (тур.) — 1986.

Աղբյուրներ
----------

* Gürsoy Defne, Ugur Hüküm (2006)։ *Istanbul: Emergence d'une société civile* (French)։ Paris: Editions Autrement։ ISBN 978-2746707979

Արտաքին հղումներ
----------------

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 1875153289929632770007 · WorldCat VIAF: 1875153289929632770007 |

 |
Անվան այլ կիրառումների համար տե՛ս՝ Ալիսա (այլ կիրառումներ)

**«Ալիսա»** (իտալերեն՝ Alice), նկարել է իտալացի նկարիչ Ամեդեո Մոդիլիանին մոտավորապես 1918 թվականին։

Նկարագրություն
--------------

1915 - 1920 թվականների ընթացքում Մոդիլիանին նկարել է ավելի քան 300 դիմանկար։ «Ալիսա»-ն նստած աղջկա դիմանկար է, հագին՝ երկնագույն զգեստ, կրծքին՝ ոսկեգույն խաչ։ Իր մեծ, նշաձև աչքերով աղջիկը ուղիղ նայում է դիտողին։ Մուգ գույնի մազերը, որոնք երիզում են դեմքը, թափվում են զգեստի վրա։ Աղջկա դեմքը նմանեցված է աֆրիկական դիմակի։ Գունային տեսանկյունից կտավը պարզ է, գունային գամման տատանվում է կապույտի երանգներից մինչև թրծակավը՝ ստեղծելով հակադրություն, նկարին կյանք տալով և չխախտելով դասական լռության և ներդաշնակության ընդհանուր տպավորությունը։

Մոդիլիանին նախընտրությունը տվել է երկարավուն, ուղղահայաց ձևերին, որոնք վառ արտահայտվում են նրա աշխատանքներում մինչ Առաջին համաշխարհային պատերազմը և Ալիսայի դիմանկարում։ Աղջկա գլուխը նման է ձվի, իսկ պարանոցը՝ գլանի։ Աղջկա երկարավուն կերպարանքը ավելի է ընդգծվում կտավի ուղղահայաց դիրքով։ Համամասնության ոչ դասական իդեալը Մոդիլիանիի ուրվանկարներում սկիզբ է առել մաներիստ Ֆրանչեսկո Պարմիջանինոյի աշխատանքներից և իտալական Վերածննդի այնպիսի վարպետներից, ինչպիսին Բոտիչելլին է։

Գտնվելու վայր
-------------

1928 թվականին նկարը նվիրվել է Դանիայի Արվեստի պետական թանգարանին, որտեղ էլ գտնվում է մինչ օրս։ Ինվենտարային համարն է KMSr145։

Ծանոթագրություններ
------------------

1. ↑

Գրականություն
-------------

* Wayne, Kenneth. Modigliani and the artists of Montparnasse. — New York։ Abrams, 2002. — С. 109. (դան.)
* Nørgaard Larsen, Peter. SMK highlights։ Statens Museum for Kunst. — Kbh.։ Statens Museum for Kunst, 2005. — ISBN 87-90096-43-6. (դան.)

Արտաքին հղումներ
----------------

* «Ալիսա»-ն Արվեստի պետական թանգարանի կայքում Archived 2007-09-28 at the Wayback Machine.(դան.)(անգլ.)
**Էլմիրա Միրզարզա ղիզի Նազիրովա** (ադրբ.՝ Elmira Mirzərza qızı Nəzirova, նոյեմբերի 30, 1928(1928-11-30), Բաքու, ԱԽՖՍՀ, ԽՍՀՄ - հունվարի 23, 2014(2014-01-23), Հայֆա, Իսրայել), Ադրբեջանի նշանավոր կոմպոզիտոր, Ադրբեջանի Հանրապետության արվեստի վաստակավոր գործիչ, պրոֆեսոր;

Կենսագրություն
--------------

Էլմիրա Նազիրովան ծնվել է 1928 թվականի նոյեմբերի 30-ին Բաքվում։ 1950 թվականին ավարտել է Ուզեիր Հաջիբեկովի անվան պետական կոնսերվատորիա ՛պրոֆեսոր Գ. Շարոևի դաշնամուրային դասարանը։ 1954 թվականին ավարտել է պրոֆեսոր Բ. Զեյդմանի կոմպոզիտորական դասարանը։ 1951 թվականից նա դասավանդել էր կոնսերվատորիայի դաշնամուրային դասարանում։

1953 թվականից ԽՍՀՄ-ի կոմպոզիտորների միության և Ադրբեջանական ԽՍՀ-ի կոմպոզիտորների միության անդամ էր։ Էլմիրա Նազիրովան մահացել է 2014 թվականի հունվարի 23-ին Իսրայելում։

1990 թվականից Իսրայելում ապրող Է.Նազարովան զբաղվել է մանկավարժական գործունեությամբ։ Կոմպոզիտոր և դաշնակահար Էլմիրա Նազիրովայի 75-ամյակը նշվել է 2004 թվականին Մուսլիմ Մագոմաևի անվան Ադրբեջանի պետական ակադեմիական ֆիլհարմոնիայում։

Ծանոթագրություններ
------------------

1. ↑  Էլմիրա Միրզարզա կըզի Նազիրովա
2. ↑  Bəstəkar Elmira Nəzirova
3. ↑  մահացել է Էլմիրա Նազիրովան
**Էլմոր Սմիթ** (անգլ.՝ Elmore Smith, մայիսի 9, 1949(1949-05-09), Մեյկոն, Ջորջիա, ԱՄՆ), ամերիկացի պրոֆեսիոնալ բասկետբոլիստ։

Վաղ տարիներ
-----------

Էլմոր Սմիթը ծնվել է 1949 թվականի մայիսի 9-ին Ջորջիա նահանգի Մեյկոն քաղաքում։ Սովորել է Բալարդ Հադսոնի միջնակարգ դպրոցում, որտեղ հանդես է եկել տեղի բասկետբոլային ակումբի կազմում։ 1971 թվականին ավարտել է Կենտուկի նահանգի համալսարանը, որտեղ երեք տարվա ընթացքում հանդես է եկել տեղի «Կենտուկի Սթեյթ Թորոբրեդս» բասկետբոլային ակումբի կազմում։

Խաղացողի կարիերա
----------------

Խաղացել է կենտրոնականի դիրքում։ 1971 թվականի NBA դրաֆթի ժամանակ ընտրվել է «Բուֆֆալո Բրեյվզ» ակումբի կողմից՝ 3-րդ համարի ներքո։ Հետագայում հանդես է եկել «Լոս Անջելես Լեյքերս», «Միլոուքի Բաքս» և «Կլիվլենդ Կավալիերս» ակումբների կազմերում։ NBA-ում, ընդհանուր առմամբ, անցկացրել է 8 մրցաշրջան։ Ընդգրվկել է NBA սկսնակների առաջին հավաքականի կազմում (1972)։ Մեկ անգամ դարձել է NBA պարբերական առաջնության բլոկշոտերի առաջնորդ (1974)։ NBA կարիերայի ընթացքում, ընդհանուր առմամբ, խաղացել է 562 խաղ, որոնց ժամանակ հավաքել է 7541 միավոր (13,4 մ/խ), կատարել 5962 անդրադարձ, 808 փոխանցում, 325 խլում և 1183 բլոկշոտ։

Ծանոթագրություններ
------------------

1. ↑  Վիճակագրությունը Basketball-Reference.com կայքում(անգլ.)

Արտաքին հղումներ
----------------

* Վիճակագրությունը NBA.com կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Basketball-Reference.com (խաղացող) · RealGM |

 |
**Հեքսագոնային համակարգ**, ընդգրկում է համաչափության հինգ տեսակ, որոնք բնորոշվում են վեցերորդ կարգի մեկ առանցքի և երկրաչափական հաստատունների (a= = b=£c։ a=3=90°։ 7=120°) առկայությամբ։ Որոշ բյուրեղագետներ Հեքսագոնային համակարգի մեջ են ներառում նաև համաչափության արիգոնային համակարգի յոթ տեսակ։ Հեքսագոնային համակարգի մեջ են մտնում համաչափության հետևյալ տեսակները.

1. հեքսագոնա- պիրամիդային (մասնակցում է վեցերորդ կարգի միայն մեկ առանցք՝ Լ6),

2. հեքսագոնա-տրապեցոէդրային (վեցերորդ կարգի մեկ առանցք և նրան ուղղահայաց երկրորդ կարգի վեց առանցք՝ Լ66Լ2),

3. հեքսագոնադիպիրամիդային (վեցերորդ կարգի մեկ առանցք և նրան ուղղահայաց համաչափության մեկ հարթություն, նրանց հատման կետում համաչափության կենտրոն՝ L6PC),

4. դիհեքսագոնա-պիրամիդային (վեցերորդ կարգի մեկ առանցք և նրա հետ հատվող համաչափության վեց հարթություն՝ L66P),

5․ դիհեքսագոնա-դիպիրամիդային (վեցերորդ կարգի մեկ առանցք, նրան ուղղահայաց երկրորդ կարգի վեց առանցք, համաչափության յոթ հարթություն, որոնցից մեկը ուղղահայաց է գլխավոր առանցքին, իսկ մնացած վեցը հատվում են այդ առանցքի հետ, առկա է նաև համաչափության կենտրոն՝ L66L27PC)։ Հեքսագոնային համակարգին են պատկանում, տրիգոնայինի հետ մեկտեղ, բյուրեղագիտական տեսակետից ուսումնասիրված բոլոր միներալների և այլ նյութերի մոտ 7, 5% -ը, այդ թվում՝ քվարցը, բերիլը, ապատիտը և այլն։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 385)։*  |
**Սայաթ-Նովայի կիսանդրի**, գտնվում է Երևանի կենտրոնում՝ Սայաթ-Նովայի պողոտայի և Խանջյան փողոցի խաչմերուկում։ Տեղադրվել է 2009 թվականի հոկտեմբերի 16-ին։

Հեղինակ
-------

* Քանդակագործ՝ Թորոս Ռասթկելենյան

Պատմություն
-----------

Թորոս Ռասթկելենյանը կիսանդրին կերտել է 45 տարում։ Գաղափարն իրագործելու համար նրան աջակցել են Երևանի քաղաքապետարանն ու ՀՀ սփյուռքի նախարարությունը։

Կիսանդրու բացման արարողությանը մասնակցել են Երևանի քաղաքապետ Գագիկ Բեգլարյանը, ՀՀ սփյուռքի նախարար Հրանուշ Հակոբյանը, պաշտոնատար այլ անձինք, բազմաթիվ երևանցիներ։

Ֆրանսահայ քանդակագործը, լինելով Սայաթ-Նովայի մեծ երկրպագու, աշխարհի տարբեր քաղաքներին նվիրել է աշուղի 20 մանրաքանդակ։ Քանդակագործն արձանը նվիրել է մոր՝ Եղսայի հիշատակին։

Պատկերասրահ
-----------

* 
* 
* 
*

Ծանոթագրություններ
------------------

1. ↑  Թորոս Ռասթկելենյան
2. ↑  Աշուղ Սայաթ-Նովայի «վերադարձը»
3. ↑  Երևանում բացվեց ֆրանսիահայ քանդակագործ Թ. Ռասքելենյանի Սայաթ-Նովայի արձանը

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սայաթ-Նովայի կիսանդրի (Երևան)** կատեգորիայում։ |
**Ռոբերտ Ջո Վագներ** (անգլ.՝ Robert Joe Wagner, նոյեմբերի 28, 1971(1971-11-28), Parramatta), ավստրալիացի սերիական մարդասպան։ Ներկայումս կրում է ցմահ բանտարկության տասը հաջորդական ժամկետ՝ առանց պայմանական վաղաժամկետ ազատման իրավունքի։ Նա մտնում էր Սնոութաուն քաղաքի հանցավոր խմբի մեջ և մյուս մասնակիցների հետ միասին սպանեց 10 մարդու։

Մարդասպանների ավազակախումբ
--------------------------

Հանցագործները սպանել են այն մարդկանց, որոնք, գլխավորապես, ղեկավար Ջոն Բանտինգի կարծիքով, մանկապիղծներ էին։ Նրանք նաև սպանել են նրանց, ում հանդեպ զզվանք էին զգում, օրինակ՝ գեր մարդկանց, համասեռամոլների և թմրամոլների։ Զոհերի մեծ մասը եղել են խմբավորման անդամներից առնվազն մեկի ընկերները կամ ծանոթները։ Որոշ զոհերի վրա, նախքան նրանց սպանելը, հանցագործները երկար ժամանակ ծաղրում էին, օգտագործելով դանակներ, տափակաբերան աքցան և էլեկտրաշոկերներ։ Վերջին զոհի մարմնի մասերը տապակել և կերել են։ Վագները դրան անմիջական մասնակցություն է ունեցել։ Լրագրողները նրան և ավազակախմբի պարագլուխ Ջոն Բանտինգին անվանել են «Ավստրալիայի սերիական մարդասպաններից վատագույնները»։

Դատարան և դատավճիռ
------------------

Դատավճռի հրապարակման ժամանակ Վագները բարձրացել և հայտարարել է. «Մանկապիղծները երեխաների հետ սարսափելի բաներ են արել։ Իշխանությունները անգործության էին մատնված։ Որոշեցի միջոցներ ձեռք առնել։»: 2002 թվականի սեպտեմբերի 27-ին Վագներն իրեն մեղավոր է ճանաչել երեք սպանության մեջ և հայտարարել, որ ևս յոթի հետ կապ չունի։ Բայց, ի վերջո, ապացուցեց իր բոլոր տասը սպանությունների մեղքը։ Արդյունքում դատարանը Բանտինգին դատապարտել է 11 ցմահ ազատազրկման, Վագներին՝ 10 ցմահ ազատազրկման (երկուսն էլ՝ առանց վաղաժամկետ ազատման իրավունքի), Վլասակիսը ստացել է 4 ցմահ բանտարկության ժամկետ՝ 26 տարի անց ազատման խնդրելու հնարավորությամբ, Հեյդոնը դատապարտվել է 25 տարվա ազատազրկման։

Ծանոթագրություններ
------------------

1. ↑  Worst serial killers may die in jail, Sydney Morning Herald, 9 September 2003

Արտաքին հղումներ
----------------

* Worst serial killers may die in jail, Sydney Morning Herald, 9 September 2003
* Snowtown killers ate bits of last victim
* BUNTING & OTHERS (NO 3) No. SCCRM-01-205 (2003) SASC 251 (29 October 2003), Supreme Court of South Australia, 29 October 2003
**Միջինհայերեն գրական ժառանգությունը**։ Միջին հայերենով ստեղծվել է հարուստ գրականություն։ Դրա մեջ հատկապես առանձնանում է հայ միջնադարյան գրականությունը, որը հայ գրականության ամենանշանակալից էջերից է։ Պատահական չէ, որ հայ գրականության մեծ գիտակ Վալերի Բրյուսովը, որը 1916 թվականին կազմեց և հրատարակեց «Հայաստանի պոեզիան հնագույն ժամանակներից մինչև մեր օրեր» ժողովածուն, խոսելով հայ միջնադարյան քնարերգության մասին, այն համարում է լավագույնը, որը հայ ժողովուրդը երբևէ ստեղծել է բանաստեղծության ասպարեզում։ Իր գոյության ամենատառապալից ու ծանր շրջաններից մեկում՝ թաթար-մոնղոլական լծի տակ եղած ժամանակ, հայ ժողովուրդն ստեղծել է բանաստեղծական գոհարներ։ «Այդ շրջանում ծաղկեց հայ պոեզիայի ծաղիկը»,- գրում է Վ․ Բրյուսովը և այն համարում է «հայոց ազնվության վկայագիրը»։ Ստեղծագործություններն ունեն ամենատարբեր թեմատիկա։ Դրանց հիմնական հատկանիշներն են աշխարհիկ բովանդակությունը, կապը իրականության հետ, մարդու զգացմունքներն ու բնության գեղեցկություններն արտացոլելու միտումները և, իհարկե, բուռն հայրենասիրությունը։ Այսպես՝ Ֆրիկի ստեղծագործություննորն ունեն ընդգծված սոցիալական ուղղվածություն, Հովհաննես Սարկավագ Իմաստասերն իր «Բան առ ձագն․․․» բանաստեղծության մեջ գովերգել է իրական կյանքը, բանաստեղծության աղբյուրը համարել բնությունը։ Հայրենասիրական վառ զգացմունքներով է հանդես եկել Ներսես Շնորհալին, որն իր ստեղծագործության նյութը նույնպես վերցրել է կյանքից։ Սակայն հայ միջնադարյան քնարերգության մեջ գերակշռում է սիրո թեման, որը նորովի է հնչում բանաստեղծներ Հովհաննես և Կոնստանդին Երզնկացիների, Մկրտիչ Նաղաշի և իհարկե Նահապետ Քուչակի երկերում։

Նշանավոր առակագիրներ Մխիթար Գոշը և Վարդան Այգեկցի հիմնականում ստեղծագործել են միջին հայերենով։ Նրանց առակներում արտացոլվոլ է միջնադարյան Հայաստանի կյանքը՝ իր ողջ բազմազանությամբ Միջին հայերենով գրված երկերի մեջ հատուկ տեղ են գրավում նաև գիտական ուսումնասիրությունները։ Հայտնի են Մխիթար Հերացու և Ամիրդովլաթ Ամասիացու բժշկարանները, Սմբատ Սպարապետի «Դատաստանագիրքը»։ Վերջինս նշանավոր է նրանով, որ անմիջական պատկերացում է տալիս միջնադարյան Հայաստանում գործող իրավական հարաբերությունների մասին։

Աղբյուրներ
----------

* Հայոց լեզվի 11-րդ դասարանի դասագիրք
**«Ոսկե գեղմ» քանդակ** (ռուս.՝ «Золото́е руно́»), խորհրդանշական կոմպոզիցիա, որը պատկերում է արգոնավորդների և ոսկե գեղմի մասին հայտնի հին հունական առասպելը։ Քանդակը գտնվում է Ռուսաստանի Կրասնոդարի երկրամասի Սոչի քաղաքի Կենտրոնական շրջանում՝ Սոչիի գեղարվեստի թանգարանի հարևանությամբ գտնվող Արվեստի հրապարակում։

Պատմություն
-----------

Հուշարձանը բացվել է 2008 թվականի հունվարի 14-ին։ Այն ստեղծվել է 2005-2006 թվականներին։ Վիշապի հեղինակը նկարիչ Յ. Մատուսովսկին է։ Կոմպոզիցիան ստեղծել է Սոչիի գեղարվեստի թանգարանի տնօրեն Պ. Խրիսանովը։ Կոմպոզիցիայի ընդհանուր քաշը 5 տոննա է։ Քանդակված գեղմը ոսկեզօծ է։ Հուշարձանը գտնվում է տեսախցիկների շուրջօրյա հսկողության ներքո։

Նկարագրություն
--------------

Նրբագեղ սյուների միջև երկարությամբ ձգված է ոչխարի ոսկեձույլ մորթին, որը պահպանում է ահեղ վիշապը։ Հեղինակը քանդակում մարմնավորել է Հունաստանի պատմական միասնությունը օլիմպիական Սոչի քաղաքի հետ, հավատալով, որ առասպելը մարմնավորում է Սև ծովի ափին գտնվող հին հունական ծովագնացների իրական ասպատակությունները։

Ծանոթագրություններ
------------------

1. ↑  Памятник Золотое Руно
2. ↑  Композиция «Золотое руно»
Անվան այլ կիրառումների համար տե՛ս՝ Սուվորովի փողոց (այլ կիրառումներ)

**Սուվորովի փողոց** (ռուս.՝ Суворовская улица), փողոց Ղրիմի Յալթա քաղաքում։ Անվանվել է ռուս զորավար և ռազմական տեսաբան, ռուսական ռազմարվեստի հիմնադիրներից մեկի՝ գեներալիսիմուս Ալեքսանդր Վասիլևիչ Սուվորովի (1730-1800) պատվին։ Սկիզբ է առնում Սեչենովի և Կրասնոարմեյսկայա փողոցների հանգույցից և ավարտվում Կրասնոարմեյսկայա փողոցի հետ հատումով։ Երկարությունը 570 մետր է։

Նկարագրություն
--------------

Յալթա քաղաքի Սուվորովի փողոցը սկսվում է Սեչենովի և Կրասնոարմեյսկայա փողոցների հանգույցից, հատում Լիվադիյսկայա փողոցը և ավարտվում Կրասնոարմեյսկայա փողոցի հետ հատումով։ Փողոցում կա համարակալված 54 շինություն։ Երկարությունը 570 մետր է։

Սուվորովի փողոցի փոստային դասիչն է՝ 298607։

Փողոցն անվանվել է ռուս զորավար և ռազմական տեսաբան, ռուսական ռազմարվեստի հիմնադիրներից մեկի՝ գեներալիսիմուս, Ռիմնիկյան կոմս, Իտալիական իշխան Ալեքսանդր Վասիլևիչ Սուվորովի (1730-1800) պատվին։ Սուվորովը պատմության մեջ մտել է որպես տաղանդավոր զորավար (մղել է 60-ից ավելի հաղթական ճակատամարտ) և ռազմական մտածող։ Եղել է 18-րդ դարի ամենակրթված ռազմական գործիչներից։

Ծանոթագրություններ
------------------

1. ↑  Տվյալ աշխարհագրական օբյեկտը տեղայակված է Ղրիմի թերակղզում, որի մեծ մասը տարածքային վեճի առարկա է Ռուսաստանի և Ուկրաինայի միջև։ Համաձայն Ռուսաստանի վարչատարածքային բաժանման՝ թերակղզում տեղակայված են ՌԴ Ղրիմի Հանրապետության սուբյեկտները և դաշնային նշանակություն ունեցող Սևաստոպոլ քաղաքը։ Համաձայն Ուկրաինայի վարչատարածքային բաժանման՝ Ղրիմում գտնվում են Ուկրաինայի կազմի մեջ մտնող Ղրիմի Ինքնավար Հանրապետությունը և հատուկ կարգավիճակ ունեցող Սևաստոպոլ քաղաքը։
2. ↑  «Հայկական Սովետական Հանրագիտարան, հ. 11, էջ 200»։ Վերցված է 2019 Ապրիլ 5

Աղբյուրներ
----------

* Суворовская улица в Ялте
* Подробная карта Суворовская улица, город Ялта со спутника с номерами домов, индекс и маршруты, Яндекс, Гугл карта

Արտաքին հղումներ
----------------

* г. Ялта, Суворовская улица Archived 2019-04-23 at the Wayback Machine.
INC-1566-a Золотая деньга Михаил Фёдорович (аверс).pngՄիխայիլ Ֆյոդորովիչի ոսկե դրամը (դիմերես)[1][2]
Միխայիլ Ֆյոդորովիչի ոսկե դրամը (դարձերես)
**Ոսկե դրամ** կամ **ոսկե կոպեկանոց**, 17-րդ դարի ռուսական դրամ։ Ըստ ձևավորման և զանգվածի՝ համապատասխանում է արծաթե դրամին։

Պատմություն
-----------

Առաջին անգամ շրջանառության մեջ է դրվել Վասիլի Շույսկու կոմից՝ ոսկե մետաղադրամների հետ միաժամանակ։ Թողարկումը կապված էր գանձարանում արծաթի անբավարար քանակի հետ, ինչով վճարում էին շվեդացի վարձկաններին[3]։ Արժեը հավասարեցվում էր արծաթե 10 դրամին կամ 5-կոպեկանոցին։ Ոսկե դրամը թե՛ տեսքով, թե՛ քաշով համապատասխանում էր արծաթե դրամին։ Պաշտոնապես շրջանառության մեջ է մտել Շույսկու հրամանով՝ 1610 թվականի մայիսին։ Հրամանագրում նշված էր, որ դրամը նախատեսված էր ծառայողական անձանց և արտասահմանցիներին վճարելու համար, ինչպես նաև դրանք կիրառվում էին հարկերի և գանձարանայի վճարների համար[4]։ Մետաղադրոշմումը տեղի էր ունենում Մոսկվայում։ Թողարկումը կարճ տևեց՝ մինչ 
ույսկու տապալումը։ Ռուսական պատմության մեջ ոսկե դրամներն առաջին անգամ ներմուծվեցին ներկա դրամաշրջանառության մեջ, ավելի վաղ ոսկե դրամները մետաղադրոշմվում էին, բայց կիրառվում էին որպես պարգևներ և հուշանվերներ,բայց ոչ որպես իրական վճարման միջոցներ։ Ինչպես նաև հենց ոսկե դրամների թողարկման հետ են կապում վարձկանների խռովությունը, ովքեր ծառայում էին շվեդ ռազմահրամանատար Դելագարդիի հրամանատարության ներքո․ երբ սկու մասին շշուկները տարածվեցին, զինվորները հետ շրջվեցին, թալանեցին գումակը և փախան, իսկ Դելագարդին հարկադրված հաշտություն կնքեց Ստանիսլավ Ժոլկևսկու հետ։ Հանդիպում են նաև ավելի հին ոսկե դրամներ, օրինակ՝ Միխայիլ Ֆյոդորովիչի ժամանակաշրջանի, ինչպես նաև ժամանակակից նմուշներ։ Դրանց թողարկման հանգամանքները հայտնի չեն։

Նկարագիր
--------

Դրամի քաշը պետք է կազմեր 0,34 գրամ։

Ծանոթագրություններ
------------------

1. ↑  Аверс и реверс, 2016, էջ 6
2. ↑  Золотые монеты, 2017, էջ 78
3. ↑  *Спасский И. Г.* Русская монетная система. Место и значение русской монетной системы в мировом денежном хозяйстве.. — 3-е изд.. — Л.: Издательство Государственного Эрмитажа, 1962. — 222 с.
4. ↑  *Мельникова А.С.* Булат и злато. — М.: Молодая Гвардия, 1990. — С. 102. — ISBN ISBN 5-235-00801-4

Գրականություն
-------------

* Аверс и реверс истории / [Ред. кол.: А.В. Митяева и др.]. — М.: Международный нумизматический клуб, 2016. — 216 с. — ISBN 978-5-9906902-6-4
* Золотые монеты в истории династии Романовых. Каталог выставки. Международный нумизматический клуб. — М.: Лингва-Ф, 2017. — 432 с. — ISBN 978-5-91477-038-6
«Ոսկե դար» (Պիետրո դա Կորտոնա)
**Ոսկե դար**, նախնադարյան հասարակության երջանիկ ու անհոգ կացության վերաբերյալ առասպելական պատկերացում անտիկ աշխարհում։ Առավել հստակ արտահայտված է Հեսիոդոսի «Աշխատանք և օրեր» պոեմում և Օվիդիոսի «Կերպարանափոխություններում։ Ըստ Հեսիոդոսի՝ մարդկանց առաջին սերունդը Կռոնոսի ժամանակ վայելել է կատարյալ երջանկություն, չիմանալով ո՝չ վիշտ, ո՝չ չար արարք, ո՝չ ծերություն, կյանքն անցկացրել խնջույքներում և մեռել իբր քնելով։ Հողն առատ բերք է ընձեռել, մարդիկ ունեցել են բազմաքանակ հոտեր և աշխատել ըստ ցանկության։ Ոսկե դարին հետևել են հաջորդաբար առավել ծանր ու աղետալի արծաթե և պղնձե դարերը, իսկ հերոսների փառավոր և միջանկյալ դարից հետո՝ երկաթե դարը, որտեղ մարդիկ չարչարվում են գիշեր-ցերեկ, կյանքը կարճատև է, երեխաները ծնվում են ծեր, թագավորում են գժտություններն ու պատերազմները։ Օվիդիոսը հերոսների դարը չի նշում՝ առաջնորդվելով լավ կյանքից աստիճանաբար վատին անցնելու տրամաբանությամբ։ Ոսկե դարի վերաբերյալ վատ պատկերացումներն ստեղծվել են դասակարգային հասարակության առաջացմանն ու խորացմանը զուգահեռ։ Այդպիսիք գոյություն են ունեցել նաև հնագույն այլ ժողովուրդների մոտ (բաբելոնացիներ, հայեր, հնդիկներ, պարսիկներ են)։ Վերածննդի և լուսավորական գրականության ներկայացուցիչներից ոմանք (Պ․ Մարտիր, Մ․ Մոնտեն, ժ․ ժ․ Ռուսո, Դ․ Դիդրո, Գ․ Հերդեր և ուրիշներ), նույնիսկ XIX դարում որոշ գիտնականներ (Լ․ Մորգան, Ն․ Ի․ Զիբեր և ուրիշներ) ոսկե դարի առասպելի ազդեցությամբ փորձել են իդեալականացնել մարդկության «բնական» (իբր բնության բանական օրենքներով ապրելու) վիճակը։ Ի հակակշիռ այդ իդեալականացման, Վ․ ի․ Լենինը գրել է, որ մեզանից առաջ չի եղել ոչ մի ոսկե դար, և «նախնադարյան մարդը» ճնշվել է բնության դեմ գոյության պայքարի դժվարություններով;
**Յուղաբլիթ**, **ձիթաբլիթ** (ռուս.՝ оладья, լատ.՝ oleum՝ «յուղ», ինչպես նաև՝ բլիթ), ցորենի ալյուրից պատրաստված, թավայի մեջ տապակվող փքուն, փափուկ բլիթներ։ Ռուսական, բելառուսական, ուկրաինական խոհանոցներին հատուկ ազգային ուտեստ է։ Յուղաբլիթների և նրբաբլիթների հիմնական տարբերությունը նրանց չափսերի և հաստության մեջ է. յուղաբլիթներն ավելի փոքր տրամագիծ ունեն, բայց ի տարբերություն նրբաբլիթների՝ ավելի հաստ են։

Հարկ է նշել, որ մեր օրերում հաճախ յուղաբլիթը թխում կամ տապակում են՝ օգտագործելով քերած բանջարեղենի զանգված, օրինակ՝ կարտոֆիլ կամ դդմիկ։

Պատրաստում
----------

Բլիթների այս տարատեսակի անվանումը կապված է հենց բլիթի պատրաստման եղանակի հետ. բլիթները պատրաստվում են յուղի մեջ։ Ռուսական խոհանոցում յուղաբլիթները հիմնականում պատրաստել են երկու տեսակի խմորից՝ կա՛մ խմորիչով, կա՛մ առանց խմորիչի։ Մեր օրերում յուղաբլիթ պատրաստում են նաև բանջարեղենային կամ հատիկեղենի զանգվածից, օրինակ՝ կարտոֆիլի յուղաբլիթ, գազարի յուղաբլիթ, դդմիկի յուղաբլիթ, կորեկաձավարի յուղաբլիթ, սպիտակաձավարի յուղաբլիթ։ Այսպիսով՝ «յուղաբլիթ» անվանման ներքո ավելի շատ հասկացվում է ուտեստի ձևը, այլ ոչ թե վերջինիս պատրաստման տեխնոլոգիան կամ բաղադրությունը։ Նաև հայտնի է, որ 19-րդ դարում Սանկտ Պետերբուրգում յուղաբլիթ էին անվանում այն հաստ բլիթները, որոնց միջուկը խնձորի խյուսից էր, մուրաբայից կամ մարմելադից։

Յուղաբլիթ պատրաստելիս անհրաժեշտ է թավայի մեջ յուղ լցնել։ Յուղը պետք է շատ տաքանա, որպեսզի յուղաբլիթները արագ վարդագունեն և ախորժելի լինեն։ Յուղաբլիթներից ավելորդ յուղը հեռացնելու համար անհրաժեշտ է համտեսելուց առաջ յուղաբլիթները դնել անձեռոցիկի վրա, որպեսզի վերջինս ներծծի ավելորդ յուղը։

Որպես կանոն՝ յուղաբլիթի հետ մատուցում են թթվասեր, մեղր, պովիդլո կամ կոնֆիտյուր։

Յուղաբլիթը մշակույթում
----------------------

Ֆազիլ Իսկանդերի պատմվածքներից մեկը յուղաբլիթի մասին է, որը կոչվում է «Երեսունյոթ թվի յուղաբլիթները»։

Տես նաև
-------

* Նրբաբլիթ

Ծանոթագրություններ
------------------

1. ↑  Орфографический словарь Лопатина
2. ↑  Похлёбкин, 2015
3. ↑  *Лапицкая И. Н.* Метафорические наименования человека в говорах Могилевско-Смоленского пограничья(չաշխատող հղում)
 — 2013
4. ↑  Оладьи // Толковый словарь Кузнецова
5. ↑  Կարտոֆիլով յուղաբլիթ
6. ↑  Դդմիկով յուղաբլիթ
7. ↑  Կարտոֆիլի յուղաբլիթի բաղադրատոմս
8. ↑  Գազարի յուղաբլիթ
9. ↑  Դդմիկի յուղաբլիթ
10. ↑  Կորեկաձավարի շիլայով պատրաստվող յուղաբլիթներ
11. ↑  Սպիտակաձավարից պատրաստվող յուղաբլիթի բաղադրատոմս
12. ↑  Ֆ. Իսկանդեր «Երեսունյոթ թվի յուղաբլիթները»

Գրականություն
-------------

* *Похлёбкин В.В.* Оладьи // Кулинарный словарь. — М.: Э, 2015. — С. 267—268. — 456 с.

Արտաքին հղումներ
----------------

* Истории возникновения блюд. Оладьи // subscribe.ru
Երիտասարդ չեչեն երաժիշտներ Ասուխանովը և Մագոմեդովը, 1939
Չեչենների և ինգուշների երաժշտությունը շատ ընդհանրություններ ունի։ Ժողովրդական երաժշտությանը բնորոշ է դիատոնիկ կաոուցվածքը, խմբակային երգըերի և գործիքային ստեղծագործությունների երկձայնոլթյոլնն ու եռաձայնությունը։ Մեղեդիներում բացակայում են խրոմատիգմներն ու մեծացրած սեկունդաները։ Ռիթմիկան սուր է, հաճախակի են չափերի փոփոխումն ու տրիոլների և ռիթմական զույգ բաժանումների հերթագայումը, հատկապես պարեղանակներում (սիրված պարը լեզգինկան է)։ Ժողովրդական մեղեդիները, դրանցից են՝ հերոսավիպական երգերը (իլլի, իլլեշ), առանձնանում են ժանրերի բազմազանությամբ։ Իոքբերգերից՝ նազմա (սովորաբար երկձայն և եռաձայն, կատարում են տղամարդիկ), էշարշ, հալհարանյիշ (կատարում են կանայք), նվագվող մեղեդիներից՝ լադուգայիշ։ ժողովրդական նվագարաններից են դեչք-փոնդուր (լարային-կսմիթավոր), աթուխ-փոնդուր (լարային-աղեղնավոր), փողայիններ՝ շեդտգ (սրինգ), զուռնա, մաա, հարվածայիններ՝ վոտա (երկկողմ թմբուկ), ժիրգիա (դափ), տարածված է արևելք հարմոնի կան։ 20-րդ դարի սկզբին ժողովրդական երաժշտության պրոպագանդողն էր Աբդուլ Մուսլիմ Մուհամեդովիչ Մագոմանը։ Հոկտեմբերյան հեղափոխությունից հետո ակտիվացել է երաժշտության բանահյուսության գրառման աշխատանքը։1918 թվականին հրատարակվել է Շերիպովի «Չեչենական երգերից» ժողովածուն։1920-ական թվականների չեչենների և ինգուշների բանահյուսությունը ուսումնասիրել են Դավիդենկոն և Կոլեսնիկովը, պրոպագանդել՝ Դագաեը, յսամխոեը, Մագոմեդովը, Ցուգաեը, ինչպես և Ալեքսանղրովը։ ժողովրդական երաժիշտներից են՝ հարմոնահարներ Դիմաեը, Դանուկաեան, աշուղներ Սուլեյմանովը, Բատաեը, Ցիցկիեը։ Չեչենական երաժշտության բանահյուսությունը հավաքելու գործում մեծ ավանդ ունի պրոֆեսիոնալ երաժշտարվեստի սկզբնավորողներից մեկը՝ կոմպոզիտոր և դիրիժոր Մեպուռնովը, որն ակտիվորեն մասնակցել է երաժշտ․ ուսումնարանի (1936) և վերակառուցված ժող․ գործիքների նվագախմբի (1935) կազմակերպմանը։ Հանրաճանաչ են Բեկսուլթանովի «Հանուն սովետների իշխանության» սիմֆոնիան (1967), «Լեռների ասքը» (1963), «Դոմար» (1966) սիմֆ․ պոեմները, դաշնամուրի և նվագախմբի կոնցերտը (1973), «Վայնախյան էսքիզներ» (1974)

վոկալ և կամերային-գործիքային երաժշտության ասպարեզում է ստեղծագործում Դիմաեը, էստրադային երաժշտության՝ Շահբուլատովը։ Հանրապետությունում գործումեն(1977) ֆիլհարմոնիան (1938), ֆիլհարմոնիայի սիմֆոնիայի նվագախումբը (1939), պարի «Վայնախ» անսամբլը (1939), ժողովրդական ստեղծագործության տունը (1938), երաժշտության ուսումնարանը (1936, Դրոզնի), Հանրապետական մշակութային-լուսավորական ուսումնարանը (1961), 31 երաժշտական դպրոց։

Ստեղծագործություններ
--------------------

* «Հանուն սովետների իշխանության»
* «Չեչենական երգերից»
* «Դոմար»
* «Լեռների ասքը»
* «Վայնախյան էսքիզներ»
* «Հանուն սովետների իշխանության»
* «Վայնախ»

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 716)։*  |
**Իշխանական պալատ** (խորվ.՝ Knežev dvor), պատմական և ճարտարապետական հուշարձան Դուբրովնիկում, Խորվաթիա։

Պատմություն
-----------

Պալատը, որը կառուցվել է գոթական ճարտարապետության խառը և վաղ Վերածննդի ոճերով, կառուցվել է XV դարում որպես իշխանի ապրելու վայր։ Ամեն ամիս Դուբրովնիկի հանրապետության վարչության անդամներից մեկը ընտրվում է իշխան և բնակություն է հաստատում պալատում։ Ամրոցի մուտքի մոտ գրված է. 

|  |  |  |
| --- | --- | --- |
|  | Մոռացեք ձեր անձնական գործերը, մտածեք պետության մասին |  |

ընդ որում՝ ինքը իշխանը չէր կարող դուրս գալ շենքից անձնական գործերով, այլ միայն իր անմիջական պարտականությունների կամ հիվանդությունների դեպքում։ Պալատում տեղակայված է եղել բնակելի սենյակներ իշխանի համար, առանձնասենյակ, խորհրդակցությունների դահլիճ, դատարան, բանտ, զինապահեստ և վառոդի մառան։ Ինչպես նաև այստեղ պահվում էին բանալիներ, որոնցով փակում էին քաղաքի դարպասները։

1435 թվականին պալատը մեծապես տուժեց պայթյունից և երկար ժամանակ գտնվել էր մասշտաբային վերակառուցման մեջ՝ մինչև 1463 թվականը։ 1667 թվականի ուժեղ երկրաշարժի ժամանակ պալատը ևս մեկ անգամ ենթարկվել է ոչնչացման։ Վնասվել էր պալատի ներքին և արտաքին զարդարանքը, որը վերակառուցելու համար պահանջվել է մոտ 30 տարի։

Պալատը ծառայել է իշխանական նստավայրին մինչև 1808 թվականը, երբ ֆրանսիացիմարշալ Օգյուստ Մարմոնը չեղյալ հայտարարեց Դուբրովնիկի հանրապետական կառավարման ձևը։

Հարթաքանդակ պալատի սյունին
Այսօր այստեղ գտնվում է քաղաքային թանգարան, ինչպես նաև Միխո Օրացատուի հուշարձանը։

Տես նաև
-------

* Սպոնցի պալատ

Գրականություն
-------------

* Nada Grujić, "Onofrio di Giordano della Cava i Knežev dvor u Dubrovniku", u: *Renesansa i renesanse u umjetnosti Hrvatske*, Zagreb, 2008. (ISBN 978-953-6106-75-2)
* Katarina Horvat Levaj, Relja Seferović: "Barokna obnova Kneževa dvora u Dubrovniku"(չաշխատող հղում)
, *Radovi Instituta za povijest umjetnosti* br. 27, 2003. (ISSN 0350-3437)
* *Zlatno doba Dubrovnika XV. i XVI. stoljeće*, Muzejski prostor i Dubrovački muzej, Zagreb-Dubrovnik 1987
**Ջոսի Լորեն** (անգլ.՝ Josie Loren, մարտի 19, 1987(1987-03-19), Մայամի, Ֆլորիդա, ԱՄՆ), ամերիկացի դերասանուհի, հայտնի է՝ «Մարմնամարզուհի» հեռուստասերիալում Քեյլի Քրուզի դերի շնորհիվ։

Կենսագրություն
--------------

Ջոսին ծնվել է Մայամիի Ֆլորիդա նահանգում, ունի կուբայական ծագում։ Նա ունի ավագ քույր և երկու եղբայրներ։ Մերսի Լոպեզը՝ դերասանուհու մայրը, աշխատել է որպես ուսուցչուհի ավագ դպրոցում։ Ավագ եղբայրը՝ Խավիեր Լոպեզը, Հարվարդի համալսարանի շրջանավարտ է։ Ավագ դպրոցում (New World Performing Arts Center) Ջոսին ուսումնասիրել է դերասանական վարպետություն, իսկ քոլեջում Կալիֆորնիական համալսարանի, Լոս Անջելեսի-հաղորդակցություն և իսպաներեն։ Իր հարցազրույցներից մեկում դերասանուհին ասել է, որ նա ցանկանում է աշխատել Շոն Փենի հետ։ Ջոսին խաղացել է «Մեդիում», «Վերոնիկա Մարս», «Դրեյկ և Դժոշ», «Panthatar ճակատամարտում», «Տուն», «Դարձիր խելացի», «Մարդիկ, ովքեր օգտագործում են մարդկանց», «Սուրբ Ծնունդ դրախտում», «Պիտ Ճուտիկ», «Հայրիկը նորից 17 տարեկան է»։ 2009 թվականից նա խաղում է Քեյլի Քրուզի դերը, կինոսերիալում «Հասնել կամ ձախողվել», «ABC Family» ալիքով։ 2010 թվականի ապրիլին Ջոսի Լորենը և Քեսսի Սերբոն նկարահանվել են «Հաղթողը ստանում է ամեն ինչ» հեռուստասերիալի սերիայում «10 Things I Hate About You», որտեղ և խաղացել է իր դերը «Հասնել կամ ձախողվել» կինոսերիալում։

Ֆիլմագրություն
--------------

| Թվական | Վերնագրի տեքստ | Բնական անվանունը | Դերը |
| --- | --- | --- | --- |
| 2003-2011 | ս | NCIS: Naval Criminal Investigative Service | Դժեյն |
| 2004-2007 | ս | Drake & Josh | Մարիա |
| 2004-2007 | ս | Veronica Mars | Խլոյա |
| 2005-2011 | ս | Medium | Ամանդայի ընկերուհի |
| 2006-20011 | ս | Hannah Montana | Խոլլի |
| 2007 | ֆ | Hardly Married | Լետի |
| 2007 | ֆ | Christmas in Paradise | Բլեռ |
| 2007-2009 | ս | The Bill Engvall Show | - |
| 2007-2008 | ս | Cory in the House | Դժեսսիկա |
| 2008 | ֆ | This Is Not a Test | Laline |
| 2009 | ֆ | 17 Again | Նիկոլյ |
| 2009 | ֆ | Hatching Pete | Անժելիկա Մորրիսայ |
| 2009-2012 | ս | Make It or Break It | Քեյլի Քրուզ |
| 2009 | ֆ | 10 Things I Hate About You | Կեյտլի |
| 2009-2011 | ս | Castle | Բրիդժիտ ՄակՄանուս |
| 2009-2011 | ս | Drop Dead Diva | Նինա |
| 2011 | ֆ | With Me | Դժեյդեն |
| 2013 | ֆ | 21 & Over |  |
| 2014-2015 | ս | Mentalist | Լրտես Միշել Վեգա |

Ծանոթագրություններ
------------------

1. 1 2  Internet Movie Database — 1990.


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| Չափորոշչային վերահսկողություն | BNF: 157993974 · ISNI: 0000 0000 0233 4953 · LCCN: no2013013264 · VIAF: 59419310 · WorldCat VIAF: 59419310 |

 |
|  |
| --- |
| **Կուժկոտրուկ բրդածաղկաբաժակային** |
|  |
|
| **Դասակարգում** |
| **Թագավորություն** | Բույսեր (Plantae) |
| **Տիպ/Բաժին** | Անոթավոր բույսեր (Tracheophyta) |
| **Ենթատիպ** | Սերմնավոր բույսեր (Spermatophytes) |
| **Կարգ** | Գորտնուկածաղկավորներ (Ranunculales) |
| **Ընտանիք** | Գորտնուկազգիներ (Ranunculaceae) |
| **Ենթաընտանիք** | Գորտնուկայիններ (Ranunculoideae) |
| **Ցեղ** | Կուժկոտրուկ *(Adonis)* |
| **Տեսակ** | **Կուժկոտրուկ բրդածաղկաբաժակային** *(A. eriocalycina)* |
|
| **Միջազգային անվանում** |
| ***Adonis eriocalycina***Boiss. 1867 |

**Կուժկոտրուկ բրդածաղկաբաժակային** (լատ.՝ Adonis eriocalycina), գորտնուկազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։

Նկարագրություն
--------------

10-15 սմ բարձրությամբ միամյա խոտաբույս է։ Տերևները 2-3 փետրաձև հատված են և գծային մասերով։ 20-35 մմ տրամագծով ծաղիկները միայնակ են և ակտինոմորֆ։ Բաժակաթերթերն անգույն են, երբեմն ծիրանագույն և արտաքինից թավոտ։ Պսակաթերթերը վառ կարմիր են։

Տարածվածություն
---------------

Հայաստանում աճում է Երևանի (Կապուտան, Երասխ և Նարեկ գյուղերի շրջակայք) և Դարեղեգիսի (Խաչիկ, Ամաղու) ֆլորիստիկական շրջաններում։ Տեսակը տարածված է նաև Արևելյան Անատոլիայում, Հյուսիսային Իրաքում և Սիրիական անապատում։

Էկոլոգիա
--------

Աճում է ստորին և միջին լեռնային գոտիներում՝ ծովի մակարդակից 800-1700 մ բարձրությունների վրա, ինչպես նաև քարքարոտ, խճաքարոտ լանջերին, կիսաանապատում և լեռնային տափաստանում։ Ծաղկում է մայիս ամսին, պտղաբերում՝ հունիսին։

Պահպանություն
-------------

Վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տեսակին, կապված հողերի յուրացման հետ, սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES- և Բեռնի կոնվենցիաների հավելվածներում։

Պահպանության գործողություններ չեն իրականացվում։

Ծանոթագրություններ
------------------

1. 1 2 3 4 5  *Հայաստանի Կարմիր գիրք*։ Երևան: Հայաստանի բնապահպանության նախարարություն։ 2010։ ISBN 978-99941-2-420-6


|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | GBIF |

 |

|  |  |  |
| --- | --- | --- |
| 

|  |  |
| --- | --- |
| Տաքսոնինույնացուցիչներ | 
* Վիքիցեղեր: Adonis eriocalycina
* GBIF: 5616497
* IPNI: 708098-1
* Plant List: kew-2623128
* POWO: urn:lsid:ipni.org:names:708098-1
* Tropicos: 27102231

 |

 |
**Թվեյթսունի կամուրջ** (նորվ.՝ Tveitsund bru ), կամուրջ Նորվեգիայի հարավ-արևմուտքում, Նիսեր լճի վրա (Տրունգեն։ Հանդիսանում է Riksvei 41 ճանապարհի հատվածը։ Այն երկարությամբ Նորվեգիայի 3-րդ կամարային կամուրջն է։

Պատմություն
-----------

Մինչ կամրջի կառուցումը տրանսպորտային փոխադրումները կատարվում էին լաստանավերի միջոցով։ Այն կառուցվել է 1918 թ.-ին։ Կառուցման ժամանակաշրջանում այն եղել է կամրջաշինության լավագույն օրինակներից մեկը։

1999 թ.-ի հուլիսի 13-ին Թվեյթսունի կամուրջը ճանաչվեց Նորվեգիայի մշակութային հուշարձան։

Կառուցվածք
----------

Կամուրջը քարից է, կամարային ձևի, միաթռիչք։ Թռիչքային սյուները կանգնեցվել են փայտյա կախիչների միջոցով։ Ամբողջական երկարությունը 62,1 մ է։ Թռիչքը ունի 51 մ երկարություն։ Բարձրությունը ջրից 2,47 մ է։ Ընդհանուր լայնությունը կազմում է 5 մ, երթևեկելի մասի լայնությունը՝ 4 մ։ Կամրջի մուտքը զարդարված է խոյակներով ու զարդանախշերով։

Ծանոթագրություններ
------------------

1. ↑  Nasjonal verneplan for veger, bruer og vegrelaterte kulturminner Archived 2007-10-30 at the Wayback Machine. (նորվ.)
2. ↑  Riksantikvaren: Fredning av Tveitsund bru ved Treungen, Nissedal kommune i Telemark (նորվ.)

Արտաքին հղումներ
----------------

* Կամրջի մասին տեղեկատվություն Vegvesen.no կայքում: Archived 2007-10-30 at the Wayback Machine. (նորվ.)